**Anna Gretan Könösen (5.12.1833-27.2.1920) ensimmäinen avioliitto Johan Pehrinpoika Kuurosen/Kuurusen kanssa (sivu 34-35)**

Könölässä syntynyt Anna Greta Könönen vihittiin 11.4.1857 Johan Pehrinpoika Kuurosen/Kuurunen kanssa. He muuttivat Alatorniolta vuonna 1860 Tervolaan Mikkotervolle ja sieltä edelleen Kemiin vuonna 1864.

**Heille syntyi 3 lasta, Edward, Maria Matilda ja Johan Alfred.** Anna Greta vihittiin toiseen avioliittoon 12.7.1868 Carl Gustav Vyörykän kanssa ja muuttivat Kemin maalaiskunnan Koroiskylään. Anna Gretan edellisestä liitosta olevat lapset asuivat myös Vyörykässä ja ainakin Johan Alfred otti Vyörykän sukunimen.

 **Johan Alfred** avioitui Maria Feedriika os. Marttala eli Mikkola kanssa ja heille syntyi lapset **Senja** **Vilhelmiina** (minun isoäiti) ja **Olavi Konrad** (Maija-Liisan isä) (sivu 37).

**Senja** avioitu samassa kylässä asuneen Eino Arvid Maunun kanssa ja heille syntyi kaksoset Ulla-Maija ja Sirkka-Liisa ja sitten Paavo (isäni) ja lopuksi Juhani (sivu 39).

Senjan ja Einon kotipaikka Keminmaan Koroiskylässä oli perinteinen maatila lehmineen jossa oli myös kylän kauppa jota Senja hoiti. Tilan ja karjan hoidossa oli aina renki ja piika apuna. Eino hankki myös metsäkappaleita joihin pestasi miehiä puusavottaan. Sodan aikana saksalaisten keittiö oli ihan vieressä ja sen kokit asuivat Maunun yläkerrassa. Paavo muistaa että menivät poikasina aina käymään sakujen keittiöllä ja saivat heiltä tuoretta leipää ja makeisia ja muistaapa Paavo vielä muutamia saksalaisia sanojakin.

 Lapsista kaksoset Ulla ja Sirkka päätettiin kouluttaa ja heidän tie jatkui ylioppilastutkinnon kautta yliopistoon josta molemmat valmistuivat farmasian alalle edeten apteekkareiksi Lahdessa, Tampereella ja Ylistarossa. Apteekkareille tyypillisesti molempien ura jatkui yli 70 vuotiaiksi. Heistä Ulla 94v on elossa ja viettää eläkepäiviä Lahdessa.

Paavosta oli Eino ajatellut tilan jatkajaa mutta nuoren miehen kiinnostus 50-luvulla autoiluun vei hänet autokaupan alalle. Paavo 90v viettää eläkepäivä Kemissä ja mökillä Koroiskylässä.

Perheen kuopus Juhani myös suuntautui auto- ja konekaupan alalle ja hänen poikansa Veli-Antti jatkaa isänsä jalan jäljillä Keminmaan Traktori Oy:n yrittäjänä. Juhani 77v viettää eläkepäiviä Koroiskylässä.

**Olavi Konrad** (Maija-Liisan isä)\_\_Maija Liisa kertoo………….